PATVIRTINTA

Trakų gimnazijos direktoriaus

2017 m. rugpjūčio 22 d. sakymu Nr. V-95

**TRAKŲ GIMNAZIJOS DARBUOTOJŲ**

**VEIKSMŲ ĮTARUS MOKINĮ VARTOJUS ALKOHOLĮ,**

**TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokyklos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas tvarka (toliau – Tvarka) parengta vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymo Nr. V- 1035/ISAK-2680 „Dėl sveikatos priežiūros mokykloje tvarkos aprašo patvirtinimo“ pakeitimo“ patvirtintu Visuomenės sveikatos priežiūros organizavimo mokykloje tvarkos aprašu.

2. Tvarka nustato mokyklos darbuotojų funkcijas ir veiksmus įtarus mokinį vartojus alkoholį, tabaką ir (ar) kitas psichiką veikiančias medžiagas.

**II SKYRIUS**

**MOKYKLOS DARBUOTOJŲ VEIKSMAI, ĮTARUS MOKINĮ VARTOJUS ALKOHOLĮ TABAKĄ, IR (AR) KITAS PSICHIKĄ VEIKIANČIAS MEDŽIAGAS**

3. Mokyklos darbuotojai, įtarę mokinį mokykloje ar jos teritorijoje vartojus alkoholį, tabaką, ir (ar) kitas psichiką veikiančias medžiagas, ar mokiniui atėjus į gimnaziją jau pavartojus alkoholį (ar) kitas psichiką veikiančias medžiagas:

3.1. apie mokinio būklę nedelsdami informuoja sveikatos priežiūros specialistą ar kitą pedagoginį darbuotoją;

3.2. sveikatos priežiūros specialistas ar kitas pedagoginis darbuotojas suteikia, jei reikia, pirmąją pagalbą;

3.3. sveikatos priežiūros specialistas, įvertinęs situaciją, kviečia greitąją medicinos pagalbą, informuoja administracijos atstovą;

3.4. klasės vadovas, sveikatos priežiūros specialistas ar administracijos atstovas informuoja apsvaigusio mokinio tėvus ( globėjus, rūpintojus) apie mokinio būklę;

3.5. klasės vadovas, sveikatos priežiūros specialistas ar administracijos atstovas tariasi dėl tolimesnės pagalbos teikimo konkrečiam asmeniui būdų, formų ir trukmės;

3.6. pagal galimybes teikiama pagalba.

**III SKYRIUS**

**BAIGIAMOSIOS NUOSTATOS**

4. Mokykla gali koreguoti šią Tvarką pagal poreikį arba keičiantis teisės aktams.

\_\_\_\_\_\_\_\_\_\_\_\_\_\_\_\_\_\_\_\_\_